LidanRubinov/Halacha-QA huggingface dataset:
שאלה: אתם קרואים אדם : מדוע כך כתוב וכי אין אומות העולם נחשבים אדם? ואם לא אז מה כן?
תשובה: התוספות (בבבא קמא דף לח) מבחינים בין "אדם" שאינו כולל נוכרים ל"האדם" הכולל גם נוכרים. בהסבר הדבר, "אדם" הוא שמו הפרטי של אדם הראשון. "האדם" הוא שם עצם כללי למין האנושי כולו לכן הוא כולל גם נוכרים. בשמו הפרטי של אדם הראשון שנברא בצלם א-להים מכונים צאצאיו המדגישים בתפיסת עולמם ובאורח חייהם את עובדת היותם ברואים בצלם ולכן הדבר מחייב אותם בכל צעד ושעל לחיות במתח רוחני גבוה השומר את צלם הא-להים. כל אדם בעולם המוכן לחיות כ"אדם" במשמעות עמוקה זו יכול לשאת את שמו הפרטי של אדם הראשון. מי שאינו מוכן לכך הוא בן אדם בתואר כללי בלבד.
שאלה: לא מצליח להתנתק מהמחשב: אני בן 25 הבעיה שלי היא כזו יש לי כעת לעכשיו המון זמן פנוי, וזה לא שאין לי המון דברים לעשות יש לי אבל בזמן הפנוי שיש לי אני לא מנצל אותו לדברים שרציתי אלא אני משוטט בכל מניי אתרים באינטרנט ישנם כאלה לא צנועים בכלל, ורוב שעות היום אני במחשב ולא יכול לצאת ממנו כשאני מנסה ללמוד משהו אני לא מצליח עד שמגיע תפילת מנחה ואז אני מצטער שבזבזתי ככה לריק את היום, כשעבדתי הייתי קורא תהילים בהפסקות ומנצל את היום מאז שפוטרתי היום שלי ממש מבוזבז אני לא יכול להתחיל משהו ולסיים אותו אפילו תהילים אני כבר לא קורא איך אפשר לצאת מהמחשב הזה? ומה לעשות כדי לנצל את היום יותר טוב?
תשובה: : כיוון שאתה בעצמך מספר שבזמן שהיתה עסוק ומחוייב לעבודה לא נפלת אזי הנך רואה שהשעמום וחוסר המעש הם סיבת הנפילה. לכן אייעץ לך שגם עתה שאין לך עבודה המכניסה לך כסף דאג לעצמך לעיסוק. ודאי שניתן לעשות דברים בהתנדבות. צא מהבית כל יום בבוקר ועשה משהו. אתה יכול להתנדב לקהילה לשיעורי עזר או לעבודות נקיון וכד' כפי מה שמתאים לך. עשה עבודות גננות או כל דבר אחר שאתה יודע לעשות. רק מה שאתה צריך בשביל לחפש עבודה קבועה כך לך. בשאר הזמן דאג לעצמך לעיסוק. הדבר החשוב ביותר לא להישאר בבית. לצאת מן הבית ולהיות במקום אחר שיאן בו מחשב. בהצלחה.
שאלה: לעבור דירה או לחכות לירושה?: יש לי שלושה ילדים כרגע אני גר בשכירות לעתיד לבוא יש לי ירושה של בית אבל כרגע גרה בו סבתא שלי כבת 86 הדירה השכורה כבר קטנה בשבילנו אבל עוד מסתדרים חשבנו לקנות דירה או לחכות עוד זמן כדי שהדירה העתידית שלמו תהיה שלנו. מה הרב אומר?
תשובה: בדרך כלל, לפי הפרטים שמסרת כדאי לחכות ולא להכנס לחורות. אולם אם הבית הקטן שלכם גורם למריבות ואווירה עכורה בתוך הבית כדאי לעבור לדירה רחבה יותר. בהצלחה
שאלה: איך מתירים נדרים?: אישה נדרה נדר (בלשון זה): "שלא להזמין לשמחה משפחתית את דודתה" (עקב כעס שהיה לה עליה), ולאחר מכן התחרטה. האם חייבת לעשות התרת נדרים או שיש דרך אחרת להתיר לה (כגון שבעלה יזמין)? uאם יש צורך בהתרת נדרים - האם קרובים (אחיה, בעלה) יכולים להיות בין המתירים את הנדר? האם יש דברים נוספים חשובים באופן ההתרה?
תשובה: צריך לדעת שבשביל להתיר נדר צריך שלושה אנשים, והם יכולים להיות קרובים של הנודר, וכן יכולים להיות קרובים ביניהם. על-כל-פנים, במקרה זה איני חושב שיש בלשון זה נדר, משום שנדר זהו מצב בו אדם מקבל על עצמו לעשות דבר מצוה, או שהוא אוסר על עצמו להנות מחפץ מסוים מאיזו סיבה. במקרה זה היא לא אסרה על עצמה שום דבר, לכן אין בזה נדר כלל. ולמרות זאת, צריך להזהר מאוד במה שמוציאים מהפה.
שאלה: היחס להקמת סנהדרין: בשבוע שעבר התכנס גוף המכונה סנהדרין, ובו חברים מספר רבנים מן הציבור הדתי לאומי. מה יחס הרב לגוף זה, מה מטרותיו וכיצד על הציבור לנהוג?
תשובה: חלק מכוונותיו של גוף זה רצויות אולם השם "סנהדרין" יומרני ומיותר. חלק מהדברים שקראתי בעתונות אינם לאמיתה של תורה. כגון, האיסור שהוטל על עצירה לפנות לערכאות ע"מ להשתחרר. ערכאות אמנם אסורות אך מותר לפנות אליהם ע"מ להציל ממון וק"ו גוף.
שאלה: למה דווקא אנחנו: בלומדי בכוזרי א, ק"ג, לא הצלחתי להבין משהו בתשובת החבר. לשאלת מלך כוזר למה דבק העניין האלוקי בעמ"י, הוא מסביר איך עברה הסגולה האלוקית מאב לבן או לצאצא אחר כמו הפרי והגרעין. אבל למה ד החליט כך, למה דבקה הסגולה דווקא בעמ"י, ולא בכל העמים?!
תשובה: לשיטת הכוזרי אנו לא שואלים למה על הקב"ה. כמו שאי אפשר לתפוס מיהו הקב"ה משום שהוא אין סופי. כך אי אפשר להבין בכלים אנושיים את סוד ההתגלות האלוקית. לא ברור כיצד יכול האין סוף להתגלות בדברים סופיים. עיקר ההבנה שלנו היא שאנו רואים שאנו נמצאים בעולם שיש בו מדרגות על גבי מדרגות. מבנה זה של העולם הוא מובן לנו. אי אפשר להיות בעולם שאין בו מדרגות על גבי מדרגות. מדוע דווקא העץ נבחר להיות עץ והבעל חי נבחר להיות בעל חי אין זו שאלה. כך נברא העולם שחייבים להיות בו חילוקי מדרגות. כך גם בנוגע למדרגות באנושות.
שאלה: גזל מרשות הדואר: זה זמן מה שרשות הדואר לא מחתימה בולים על מעטפות גדולות, אלא רק על רגילות. כפועל יוצא, אנשים מקבלים מעטפה גדולה עם בולים שלמים שניתן לשלוח אותם שוב. מה הדין?
תשובה: בול ששימש למשלוח מילא את תפקידו ואין להשתמש בו שנית. לתשובת הרב דב ליאור.
שאלה: טיפול בשיטת ריברסינג : אני נשוי, וברצוני לדעת האם מותר לקבל טיפול בשיטת ריברסינג המבוסס על נשימות בלבד. וכן האם מותר לקבל את הטיפול מאישה מאחר והטיפול מבוצע ללא מגע כלל ובלבוש מלא.
תשובה: איני מכיר את השיטה הזאת, אבל מבחינת דיני צניעות נראה שאין בזה בעיה, כמו שמותר ללכת לרופאה.
שאלה: כנראה טעות של נהג: יש לי הנחה באגד, עד מחיר קוד מסוים אני בחינם ואח"כ חצי מחיר. נסעתי בקו ביש"ע שלא הכרתי. והנהג אמר לי שאין צורך שאשלם. בדרך בחזרה אמר לי הנהג לשלם, כי זה הולך לפי קוד ולא לפי מחיר, ולמעשה כולם ביש"ע משלמים חצי מחיר. אמרתי לו שבדרך לשם לא שילמתי, והא אמר לי שלאין צורך שאשלם. יוצא שנסעתי בחינם במקום שהיה עלי לשלם, האם עלי להחזיר את הכסף לאגד, ואם כן איך?
תשובה: כדאי להפנות שאלה זו להנהלת אגד, על מנת לדעת מהי מדיניותם בעניין זה, ולפי זה לעשות. (כמו כן כדאי לברר דרכם איזה נהג טעה). אם תקבלי תשובה מהם יועיל הדבר אם תיידעי אותנו מהי תשובתם. (ניתן לפנות אליהם גם באמצעות אתר הבית של אגד). בכבוד רב, הרב יוסף ללום.
שאלה: סדר הנחת תפילין: מזה שנה התחלתי להניח תפילין ויש לי מספר שאלות בנושא אני גבר אשכנזי רווק האם עלי להתעטף בציצית? (לבנתיים אני מתעטף) האם יש חשיבות להוצאת התפילין מנרתיקם? (נאמר לי כי עלי להוציא את התפילין של היד קודם ולא לגעת בתפילין של ראש), מה מספר הליפופים שעלי לעשות בתפילין של היד? (לבנתיים אני מבצע אחד מעל המרפק 6 על היד ואמרו לי שעלי לעשות 8).
תשובה: אשכנזי שאינו נשוי לא מתעטף בטלית גדול אלא שם טלית קטן לדעת המשנב"ר סימן ח' ס"ק ד' שכך משמע בגמ'. לא מוציאים תפילין של ראש לפני של יד שנאמר: והיה לאות על ידך ולטוטפות בין עיניך, ולכן לא נוגעים בשל ראש קודם כדי לא להעביר על המצות. נהגו שמהמרפק ועד תחילת כף היד עושים שבע כריכות. הרב אברהם פרל.
שאלה: 3 כריכות תפילין באצבע האמה: מדוע דוקא באצבע זו כורכים את 3 הכריכות?
תשובה: משום שזו האצבע האמצעית והבולטת מבין כל האצבעות.
שאלה: עבודה בהוצאה לפועל?: האם מותר לאדם לעבוד בהוצאה לפועל למרות שהעובד יודע שיקח כסף מאנשים ולא תמיד ע"פ צדק ההלכה?
תשובה: הוצאה לפועל ברוב רובם של המקרים עוסקת בפרעון חובות מוצדקים.
שאלה: איך לעשות מעשר : בעלי עובד עצמאי ואני משלמת תשלומים אין הכנסה קבועה, ואני לא יודעת לפי מה לעשות את המעשר ואיזה ברכה לברך ולמי שאני מחליטה אני נותנת את הכסף אפילו אם זה אח או אחות או הבן שלי?
תשובה: לא מברכים על מעשר כספים והמנהג לתת עשרה אחוזים מכל הכנסה. אפשר להוציא על כל דבר שבקדושה שאין חובה לעשותו כגון: אין לקנות בזה אתרוג אך אפשר להשלים את ההפרש כדי לקנות אתרוג מהודר, או לתרום לכל מיני מוסדות. כתב החפץ חיים שכדאי לחלק את המעשר לשלשה: חלק אחד למוסדות תורה, חלק שני לצדקה לעניים וחלק שלישי לגמ"ח. הרב רואי מרגלית.
שאלה: ברכת הפטריות - שהכל???: לאחרונה שמעתי שעל פטריות מברכים "שהכל" ולא "בורא פרי האדמה". האם זה נכון ומדוע?
תשובה: נכון. הפטריות אינן צמח אין להן שורשים היונקים מהאדמה.
שאלה: עבודה בשבת כשיש מצוקה כלכלית: אני אדם מאמין חובש כיפה ומתפלל קבוע ושומר שבת. תקופה ארוכה אני מובטל ויש לי חובות אדירים והמצב בבית והכלכלי לא טוב (אני נשוי ילדים). שאלתי הראשונה: מצאתי עבודה אך עובדים גם בשבת אני רציתי לדעת אם לאור המצוקה שלי יש היתר לעבוד גם בשבת עבור הפרנסה,לציין שבקושי מצאתי גם את זה. שאלתי השניה:מתעורר בי ספק רב ואני מוטרד מזה ובגלל זה אני די מתדרדר באמונתי, האם יש אלוקים?, או שהוא פשוט יושב במרומים ולא מתערב בנעשה למטה, אני אובד עצות אני כבר לא יודע במה להאמין אני מאד מאוכזב.
תשובה: א. אני מאחל לך שהמצב הכלכלי שלך ישתפר ושהקב"ה ישלח לך את ברכתו במהרה. ב. אין היתר לעבוד בשבת גם כאשר המצוקה גדולה. אני מקוה שתעמוד בניסיון ולא תקבל את העבודה הזו ושכרך יהיה גדול מאד בשמים. ובעזרת ד' תמצא עבודה אחרת בלי חילול שבת. ג. אני מניח שהמצב הכלכלי הקשה מביא לשאלות כאלה באמונה אך אתה בעצמך יודע כי הקב"ה רואה ויודע וטוב לכל. ואם אדם סובל גם זה לטובה יש בזה כפרה וזיכוך ואם מקבלים את הצרות באהבה החיים יותר בריאים וקלים. ושוב ברכותי. ואם תמצא בקרוב עבודה אשמח לשמוע על כך. חזק ואמץ.
שאלה: אפיית חלות   עוגות פרווה?!: אנו מעונינים לאפות חלות לשבת.יש בביתנו תנור דו-תאי.תא אחד משמש לבשרי והשני לחלבי. כיצד מומלץ לנהוג על מנת שאת החלות ניתן יהיה לאכול גם עם בשר וגם עם חלב? אנו מעונינים שהחלות יהיו פרווה. האם התשובה תהיה נכונה גם לעוגות ועוגיות?
תשובה: להמתין 24 שעות ולהסיק את התנור הסקה מקסימלית עד שניר ייחרך לפני אפיית החלות. אין להשתמש בתבניות חלביות או בשריות אלא רק בתבניות פרוה או בתבניות חד פעמיות.
שאלה: הקפאת בשר: הרב פסק באחת התשובות ו "בכבד מותר להקפיא ואחר כך לצלות, בשאר בשר שאינו מוכשר אסור להקפיא ואחר כך לצלות". לכאורה זו רק חומרא, שהרי בערוך השולחן סימן סט ס"ק עט כתב ".דכל זמן הקרישה לא יהיה נחשב בזמן הג ימים".
תשובה: הנך צודק בשאלתך, ואבאר את כוונתי. בשר ששהה ג' ימים ללא מליחה, פסק השולחן-ערוך שהדם לא יצא ממנו עוד במליחה, והדרך היחידה להכשיר אותו היא צלייתו. ולדעת רוב הפוסקים, אם הקפיאו בשר מיד אחרי שחיטתו, ושהה הבשר בהקפאה אפילו חודש ימים, אין בעיה להכשיר אותו במליחה לאחר הפשרתו, ואין זה בכלל בשר ששהה ג' ימים ללא מליחה. למרות זאת, יש פוסקים הרוצים להחמיר לכתחילה שלא להקפיא על-מנת להפשיר ואז למלוח, משום שיש חשש שמא אדם ישכח שבשר זה אינו מוכשר ויבשלו ללא מליחה. אבל בכבד אין בעיה משום שהכשרת כבד היא בצליה, וזה ניכר אם צלה אותו כבר או לא, ולא יבוא לחשוב לאחר ההפשרה על כבד שלא נצלה, שהוא נצלה לפני ההקפאה. לכן כתבתי שבכבד מותר לכתחילה להקפיא ואחר-כך לצלות, ובשאר בשר צריך לכתחילה להחמיר.
שאלה: ציצית צמר בקיץ: שמעתי שיש דעות שבקיץ עדיף ללכת עם טלית מבד וכד אך לא מציצית העשויה מבד מחמם כגון צמר, בגלל שזה לא נחשב בגד. מה דעת הרב בזה? האם גם בקיץ עדיף ללכת עם ציצית צמר?
תשובה: יש מחלוקת בין הפוסקים האם בגד ארבע כנפות שאינו מצמר חייב בציצית מן התורה או לא. השולחן-ערוך פוסק שרק בגד צמר או פשתים חייב בציצית מן התורה, ושאר הבגדים חייבים רק מדרבנן. לכן יש מחמירים ללכת תמיד עם ציצית מצמר דוקא, כדי לצאת ידי חובת כל השיטות. מי שבקיץ חם לו, יכול להסתמך על השיטות האחרות, שכל בגד בעל ארבע כנפות חייב בציצית מדאורייתא.
שאלה: דיבור יזום לאחר ק"ש שעל המיטה: אשתי ואני אוהבים לשוחח לפני השינה ואם אני אומר ק"ש איני יכול לשוחח, ואם אני מחכה פעמים רבות אנו נרדמים בלי לומר ק"ש - מה עלי לעשות? האם אפשר לכתחלה לקרוא ק"ש על דעת לשוחח אח"כ?
תשובה: אתם יכולים לומר את ק"ש ויתר הדברים חוץ מברכת המפיל לפני השיחה ואת ברכת המפיל אחרי גמר השיחה
שאלה: חידוש הסנהדרין?: מה דעת הרב בכל קשור לחידוש הסנהדרין?
תשובה: הרמב"ם כתב שאם כל חכמי ארץ-ישראל יחליטו למנות חכם אחד שיעמוד בראשם, יש לו דין סמוך, והוא סומך עוד שניים, ובזה מחדשים את הסמיכה. הבעיה היום היא שקשה מאוד לכנס רבנים מכל הזרמים שידונו על פסיקה לכלל ישראל, ויקבלו על עצמם אחריות שכזאת. והלואי והיו מתכנסים ומגיעים להכרעה בנושאים שוטפים, כמו בעיות כשרות וכדומה. לכן הרעיון הוא חשוב, אבל ישומו בשטח נראה לי קשה. למרות זאת, יש לחזק את הרעיון והשאיפה הזאת בקרב הציבור הרחב, ואולי הציבור הרחב ישפיע על הרבנים.
שאלה: בעלי לא רוצה עוד ילדים: אנחנו זוג בשנות ה - 30 לחיינו. יש לנו ב"ה 4 ילדים. מצבנו הכלכלי ברמה סבירה. אני מעוניינת בעוד ילדים, והרבה. בעלי לא רוצה בכלל ילדים יותר. המצב מכניס אותי לדיכדוך, וקשה לי להשלים איתו. (אני לא יכולה להאמין שלא יהיו לי יותר ילדים). העניין גורם למתחים ומריבות רבות ביני לבין בעלי. מה לעשות? להשלים עם המצב?! (איך אפשר) להמשיך להתווכח? בעלי לא יסכים ללכת לרב להתיעץ בנושא.
תשובה: כדי לנסות לעזור צריך לדעת מה הסיבה שבעלך אינו רוצה עוד ילדים, הרי אין אושר גדול יותר מילדים. מכל מקום אין טעם להתווכח, אלא לשבת בישוב הדעת וללבן יחד את הנושא, לך זה חשוב להוסיף ללדת ועליו זה מכביד. אם כן עליכם לשוחח יחד למצוא דרך גם לרצות אותך וגם אותו. כמה הוא מוכן ללכת לקראתך ומה את מוכנה לעשות כדי שהוא יסכים. בשיחה בישוב הדעת באוירה של ברור ענייני יש סיכוי להגיע להסכמה. בנתיים יש לדבר רק על עוד ילד אחד ואין צורך לדבר מה יהיה אחר כך.
שאלה: הפסקת מים בשבת: בשבת שעברה התפוצץ צינור מים אצלנו בשכונה ותקנו את זה במהלך השבת עד כמה שידועה לי עובדים יהודים טיפלו בזה. 1.האם מותר להישתמש במים אלו? 2. יש הבדל אם גוי מתקן את זה? 3. האם יש איזה חומרה שלא להישתמש במים אלו לאחר השבת?
תשובה: 3.1. מותר להשתמש במים אלו רק במוצאי שבת, וימתין בכדי שיעשו, כלומר: אם הם תיקנו את הצינור במשך שעתיים, ימתין שעתיים לאחר צאת שבת, ואז יוכל להשתמש במים. 2. אם גוי מתקן את הצינור, בשבת אסור להשתמש במים, אבל במוצאי שבת אין צריך להמתין בכדי שיעשו.
שאלה: כהנים במערת המכפלה: אני מתבלבל בקשר לפסיקת הרב בנוגע לכהנים במערת המכפלה: מצד אחד הרב מתיר כניסה לגמרי כמו בתשובה הזו: הכניסה מותרת, לאחר מחקר מקיף שנעשה והנתונים הם, שמתחת ל אוהל יצחק ישנו חלל שיכול לחצוץ בפני הטומאה שישנה למטה, (כדי חרס עם עצמות שקרוב לוודאי שהם של יהודים שנקברו שם במשך הדורות), אמנם חלל זה אטום ואין לו פותח טפח כלפי חוץ, אך לרוב שיטות הראשונים גם חלל כזה חוצץ. אמנם לפי שיטת בעל התוספות יו"ט (סוף פרק ג במסכת אהלות) אין חלל כזה חוצץ. לכן מצד הדין כיון שלרוב השיטות זה חוצץ, מה גם שניתן לצרף את שיטת הראב"ד הסובר שהאיסור להטמא שוב, לכהן שכבר נטמא הוא רק דרבנן והוי ספק דרבנן, מותר לכהנים להכנס, אמנם יש מקום להחמיר למי שרוצה לחוש לשיטה המחמירה לעיל. ומצד שני הרב מתיר רק עד למדרגות כמו בתשובה הזו: היו שנים בהם הורינו לכוהנים שלא להיכנס למערת המכפלה. אך לא מזמן אחד הרבנים עשה מחקר מקיף והתירו הרבה רבנים להיכנס עד סוף המדרגות - אך כמובן שגם לשיטה זו אי אפשר להיכנס לחדרים. ולכן אני אומר שמי שנחוץ לו מאוד יכול להיכנס (עד סוף המדרגות) אך מי שאין זה נחוץ לו - שלא ייכנס אודה מאוד לרב על בירור העניין
תשובה: מי שיש לו צורך אמיתי להכנס למערה, יכול להסתמך על המתירים, אבל מי שנכנס סתם בשביל לראות את האתר, עדיף שיחשוש לדעת המחמירים.
שאלה: חנוכיה מחימר: אני רוצה להכין חנוכיה מחימר, חשוב לי שנוכל להדליק בה נרות בחג, מה עלי לדעת מעבר לכך שעל כל הנרות להיות באותו גובה מלבד השמש? האם יש בעיה עם החימר כחומר לחנוכיה?
תשובה: אין בעיה שהחנוכיה מחימר. יש להקפיד על הדברים שכתבת, וכן שיהיה בית קבול שיכול להכיל מספיק שמן גם לשבת חנוכה שצריך לדלוק יותר זמן, וכן שהמרחק בין הנרות יהיה מספיק שלא ייראה כאבוקה (זה מה שעולה על דעתי כרגע). הרב רואי מרגלית.
שאלה: יחסינו לצבא בעקבות הגירוש: רציתי לשאול את כבודו שאלה בנוגע למאמרו על היחס לצבא, שכבודו אומר שיחסנו לצבא השתנה בעקבות הגרוש האחרון. רציתי לדעת למה רק עכשיו השתנה יחסינו לצבא, הרי גם לפני ארבעה וחמישה שנים היו פינויים, היתה מעון, חוות גלעד, מצפה יצהר וכו וגם אז צה"ל השתתף בגירוש למה אז לא מחינו ושינינו את יחסינו לצבא?
תשובה: גם בעבר מחו הרבנים. אך לאחר שהממשלה גם עקרה עשרות ישובים וגם החריבה אותם וגם מסרה את כל החבל לנוכרים אויבי ישראל והדבר נעשה על ידי כל המערכת הצבאית, כדבר הזה לא היה מעולם, ולפי גודל הרעה כן גודל שינוי היחס לצבא.
שאלה: דיינת - למה לא?: למה אסור שאישה תהיה דיינת בבית דין? האם יש בזה חוסר צניעות יותר גדול מאשר טוענת רבנית? זה אומנם לא תפקידה של האישה ללמוד תורה כל היום, אבל תמיד היו יוצאות דופן ובעיקר בדורינו שהרבה נשים חזקות באמונתן לומדות תורה לשמה, דבר זה גם לא יפגע בטיפול במשפחתן.
תשובה: במקרה פרטי יכולים בעלי דין לקבל את סמכותה של אישה ואזי היא תוכל לדון אותם (הראיה מדבורה) אולם בדרך כלל התורה לא איפשרה עקרונית לאישה להיות דיינת וכן שירות במשרות רוחניות ציבוריות אחרות בגלל חשש לפגיעה בצניעותה ובתפקידה של האישה (משום כך דבורה ישבה תחת תומר ולא בבי"ד) טוענת מיצגת לקוחה וכשם שאישה מופיעה במקרה בביה"ד לטעון את טענותיה כך היא יכוולה למנות מיופת כוח. אולם כל זה תופעה מקרית ולא מינוי קבוע לא יעלה על הדעת שדיינים ת"ח ישבו דרך קבע במסגרת קבועה עם נשים וידונו יחד בשאלות הלכתיות כשם שלא יעלה על הדעת שבישיבה ילמדו יחד בחברותא בחור ובחורה.
שאלה: הומו: האם במקרה שזכר נמשך אל זכר גם קיים איסור נגיעה, יחוד, וכו? ומה עם לחיות ביחד ("נישואין")?
תשובה: : אין איסור נגיעה אולם יש דבר שחמור יותר מנגיעה משום שזה מביא אותו לאיסורים חמורים ולפתח בקרבו נטיות שהתורה ביקשה מאיתנו שנסיר אותם מקרבנו. לכן ודאי שיש להימנע מכך. בנוגע לשאלת הייחוד יש להתייעץ האם זה יגביר את הנטייה לזכר או יפחית אותה ולפי זה לנהוג.
שאלה: בשר בחלב בפלטה של שבת: אני נוהג כפוסקים המתירים להניח אוכל יבש ישירות על הפלטה בשבת. לעיתים אנחנו מניחים בשבת בבוקר ישר על הפלטה, ללא צלחת למטה, בורקס ממולא בנקניק, ולסעודה שלישית מניחים ישירות על הפלטה, ללא צלחת מלמטה, בורקס ממולא גבינה. האם יש בזה בעיה של בשר בחלב, דוגמת כלי שמשתמשים בו גם לבשר וגם לחלב?
תשובה: אם מניחים את הבורקסים ממש באותו מקום, אף-על-פי שאפשר לומר שחום הפלטה שורף את הפליטה של הבורקסים, רצוי להחמיר ולחמם רק בתוך כלי את הבורקסים, כדי שלא תהיה בעיה של בשר בחלב.
שאלה: חלוקת עתונים: אני דתי מתחזק, בן 43, אני מחלק בשעות הבוקר עתונים חילוניים כגון "מעריב". האם מותר לחלק ולקרוא עיתונים כאלה? יש לי קשיים במציאת עבודה אחרת
תשובה: אינך מסייע לדבר עבירה ממש, משום שאינך מדפיס את העיתון, וגם אינך נותן לו במתנה את העיתון שלך. הדבר דומה לחנוני שמוכר אוכל לאדם שהוא יודע שלא יברך על האוכל. ההלכה אומרת שהדבר מותר, מפני שהוא רק מוכר לו ולא נותן לו במתנה, ואין בזה משום "לפני עיוור לא תתן מכשול". למרות זאת, אם באפשרותך למצוא עבודה אחרת, ודאי שזה עדיף.
שאלה: תרומה בעליה לתורה: יש האומרים שחייבים לשלם נדרים מיד. ואילו אני ראיתי בבית יוסף שמותר עד שלוש רגלים. אמנם אני משלם תוך שבוע, אבל דעת מי נכון?
תשובה: חייבים לשלם כמה שיותר מהר, אבל אינו עובר על איסור עד שיעברו ג' רגלים.
שאלה: בואו ל או בואו ב מה עדיף?: ראיתי הזמנות לחתונה שכתוב בואו ב האם נכון יותר להגיד "בואו ל " או לכתוב "בואו ב "? דוד אמר לאב "לך ב " וקרה אסון, האם זה קשור?
תשובה: הכלל הוא שבדברים כאלה, מי שלא מקפיד על דיבורו, לא צריך לחשוש שמא יצא מזה משהו רע. ורק בגדולי ישראל שמדקדקים בכל מילה שהם מוציאים מפיהם שתהיה בכוונה מסוימת, יש הבדל בין "לך ל ", ו"לך ב ". לך ב או לך ל?
שאלה: קלנועית של מכון צומת: באתר זה פורסמו שתי תשובות של הרה"ג ליאור שליט"א ומהן עולה שמותר לחולה לכתחילה להשתמש בשבת בקלנועית של מכון צומת. למיטב ידיעתי גרמא בשבת אינה מותרת לכתחילה ובמקום של צורך בטחוני או רפואי וכדומה עדיף להשתמש בגרמא מאשר לעבור על איסור דאורייתא. האם רצון של חולה שאין בו סכנה להגיע לביהכ"נס או לבקר שכנים הוא מקרה דומה? האם ניתן להגיד "כבוד הבריות" במקרה כזה באופן קבוע כל שבת?
תשובה: כתוב בהלכה שעשיית מלאכה בגרמא אסורה מדרבנן בשבת, ובמקום הפסד לא גזרו. ולכן מותר לכבות שריפה בשבת על-ידי גרמא, משום הפסד ממון. ולכן נראה לי לומר, שרצונו של הנכה להגיע לבית-הכנסת בשבת, לא גרוע מהפסד ממון, שהרי לא יתכן שלעולם לא יתפלל במנין בשבת ולא ישמע קריאת התורה. לכן הדגשתי שדוקא לצורך חולה ונכה מותר להקל בגרמא זו שעל-ידי קלנועית.
שאלה: הדרך הנכונה לכריכות בתפילין: מהי הדרך הנכונה לעשות את הכריכות בתפילין באצבע ע"פ נוסח ספרד?
תשובה: הכריכות אינן מעכבות ויעשה כל אחד לפי מסורת בית אבותיו.
שאלה: מקווה חם או קר: א.באיזה מקווה כדי לטבול שיעזור לפגם הברית?(חם או קר) ב.בערב שבת האם טוב כדי ראוי נכון לטבול במקווה, באיזה מקווה חם או קר? ג.האם לחכות אחר הטבילה שהמים יתיבשו או שאפשר ישר להתנגב?
תשובה: א. אין הבדל. ב. אכן יש מנהג כזה אך הוא לא חובה אלא לתוספת טהרה. ג. אפשר ישר להתנגב. הרב רואי מרגלית.
שאלה: פתיחת שולחן בשבת: יש בעיה ב הגדלת השולחן בשבת? בשולחן שבפינת אוכל שלנו צריך לפתוח 2 קליפסים מתחת השולחן, ואז מרחיקים את 2 הלוחות הגדולים ומחברים ביניהם עוד 1 2 לוחות כדי שיהיה יותר מקום. יש בזה בעיה של סותר בונה? אולי צריך רק לפתוח את הקליפסים ביום שישי?
תשובה: אין בזה בעיה, משום שאין אנו צריכים את החלל שתחת השולחן.
שאלה: תכלת בזמננו: תלמיד שרוצה להטיל תכלת בטליתו, אך רבותיו אינם מורים כן, מה גם שרבנים גדולים דוגמת הרב אליהו והרב שפירא ועוד מספר רבנים, אינם מטילים תכלת בטליתם, האם לתלמיד מותר להטיל תכלת בטליתו? האם אין בזה משום יהירות וגאווה כלפיהם?
תשובה: יוהרא זה רק כאשר אתה רוצה לנהוג במידת חסידות שאין רבותיך נוהגים. אבל אם הנך סובר כדעת הפוסקים שצריך להטיל תכלת בציצית בזמננו וזהו עיקר הדין, אין בזה יוהרא, רק שרבותיך לא סוברים כן ודעתם כדעה החולקת, ואין בעיה שאינך נוהג כמותם.
שאלה: הנאה מעצירה של רכב: אם אדם עצר בשבילי את המכונית בשבת, מותר לי לעבור את הכביש? האם אני נחשב לנהנה ממלאכה שיהודי ביצע בשבילי בשבת?
תשובה: לכתחילה תחצה את הכביש כשאין חשש שמא יעצרו בשבילך את הרכב, אבל אם הוא כבר עצר מותר לך לעבור.
שאלה: בריאת העולם: אין לי ספק כי הקב"ה יצר את העולם. אבל מעניינת אותי התשובה מדוע זה קרה רק לפני 5000 שנה? האם הקב"ה היה קיים קודם לכן? אם כן, מדוע הוא המתין עד לאותו רגע דווקא? כמו כן, רציתי לדעת כיצד הקב"ה עצמו נוצר. בקיצור, אני מנסה להבין מה היתה נקודת המוצא של כל העולם טרם שבעת ימי הבריאה על ידי הקב"ה.
תשובה: הקב"ה קדמון לכל דבר אשר נברא. איננו יודעים מה היה קודם הבריאה ולמה דוקא אז וכבוד אלוקים הסתר דבר, וכיון שמה שקדם לבריאה לא נמצא במושגים שלנו ואין לנו יכולת הבנה רק בדברים ששיכים למציאות שלנו. הרב אברהם פרל.
שאלה: מדוע הפילוג?: מדוע הציבור הדתי הציוני החזק כל כך רחוק מהציבור החרדי? מדוע בכלל צריכים להיות שני ציבורים, הרי גם בתוך החרדים יש מגוון דעות רחב (כמו בתוך הציבור הציוני), והרי כולנו בעד רבש"ע ותורתו אז מדוע הפילוג הנורא?
תשובה: אתה צודק הלואי וכל הצבור הדתי יתאחד בכל הדברים המשותפים לכולם, והמשותף רב מאד. כל הפלגים צריכים לעשות מאמץ להתקרב זה לזה למען ד' ולמען תורתו, עמו וארצו. אמנם יש הבדלי הדגשים בדרכי עבודת ד', ואי אפשר לדרוש לבטל אותם. אבל ההבדלים לא מצדיקים את הפירוד הקיים. נקווה שירבו האנשים שיבינו את הצורך להתאחד ואז האחדות תבוא.
שאלה: הדלקת נר שבת לנוצריה: יש לי חבר בעבודה שנשוי לנוצריה, הבחור יהודי אשתו שואלת האם מותר לה להדליק נרות שבת בבית אם התשובה היא כן או לא אשמח לדעת את המקורות.
תשובה: בחור יהודי מצווה בכל המצות גם אם הוא עובר עבירה שנשא גויה והוא מחויב גם במצות הדלקת נרות של שבת בעצמו. ואם הגויה תדליק אין הוא מקיים את המצוה לכן עליו להדליק
שאלה: קשר בין יהודיה לנוצרי: אחותי בת 24 מתגוררת בארצות הברית עם הורי כבר 12 שנים. היא (בת כהן) הכירה נוצרי. כיצד יש להתייחס לקשר זה שמראה סימנים, כעלול להוליך לנישואין.
תשובה: צריך להשתדל עד כמה שאפשר להשפיע עליה לנתק את הקשר עם הגוי ולחבר אותה לחברה יהודית. להסביר לה שקשר כזה אין לו סכוי להמשך זמן רב והוא יתפרק ויביא לה צער רב. בלבד החומרה שבדבר. קשר של יהודיה עם גוי פוסל אותה מלהתחתן עם כהן. אבל לישראל שאינו כהן מותר לה להנשא.
שאלה: הכתרה עם גברים: אני תלמידת י"ב באולפנה שנחשבת לאולפנה טובה בציבור שלנו עלתה אצלנו השאלה האם ה הכתרה צריכה להיות מעורבת או נפרדת. ראש האולפנא שלי טוען שבהכתרה האבות והמורים יכולים להשתתף מכוון שהאיסור בהלכה הוא להנות מ יופיה של אשה, ולכן אין בעיה לצפות בהכתרה כשהסיבה היא להנות מהמופע ומהשיגיהם של הבנות, בדגש על כך שמי שבא להכתרה הם אבות ומורים. עוד נקודה שעלתה זה שהאולפנה רוצה לעודד בנות שברמה דתית לא כ"כ חזקות ללמוד בה, ואם תהיה הכתרה נפרדת זה יצור ריחוק מהבנות. רציתי לדעת האם יש איזשהו מקום בהלכה לאפשר ריקודים אמנם צנועים אך עדין ריקודים בפני גברים.
תשובה: ההכתרה צריכה להיות רק בשביל נשים ובנות, וגברים לא צריכים להשתתף בזה.
שאלה: אברהם אבינו ושרה: למיטב הבנתי התורה היא נצחית ונוגעת לחיינו גם היום. בפרשת השבוע לך לך מסופר שאברם יורד למצרים עם שרי אישתו ולפני כניסתם למצרים אברהם אומר לשרי אישתו "הינה נא ידעתי כי אישה יפת מראה את. והיה כי יראו אתך המצרים ואמרו אישתו זאת והרגו אתי ואתך יחיו. אמרי נא אחתי את למען ייטב לי בעבורך וחיתה נפשי בגללך", תארו לכם שהייתם צריכים ללכת עם האישה שלכם לקנות אוכל בשכונה מסוכנת והייתם אומרים לאישה שאם יבוא ראש הפושעים של השכונה אז תגידי שאת לא איתי (או אחותי) כדי שיקח אותך ויעשה בך מה שירצה רק שיעזוב אותי לנפשי. או שהייתם אומרים לאישה שלכם שתגנו עליה בגופכם ותלחמו, רק שלא יגעו בה לרעה. ככה זה יפה? זה אברהם אבינו שאנו כ"כ מתפארים בו? לפי הפשט זה נשמע נורא ואיום. אוי לנו אם זה מה שאנו מציגים לעולם. או, שיש כאן כוונה אחרת נסתרת מעבר לפשט. מה קורה כאן בעצם?
תשובה: לפי הספורנו חשב אברהם שאם יגיד שהיא אחותו ינסו לפייס אותו בשביל שיתרצה לתת אותה ותוך כדי המהלך יספיק לצאת. ואולי יש לומר שבארץ לא יכול היה להתקיים מפני הרעב, ובמצרים היה מוכרח לומר שהיא אחותו כיון שהיו הורגים אותו ושרה בכל מקרה היתה נלקחת לבית פרעה. וליהרג סתם שאין יכולת להציל מהעבירה ודאי אסור. הרב אברהם פרל.
שאלה: קדיש למי שבא מאוחר: אם אחד שאומר קדיש נכנס לבית הכנסת מיד סיום הקטע בתפלה שלאחריו נהוג לומר קדיש ולא הספיק לומר אותו קטע מהתפילה, האם מותר לו בכל זאת לומר את הקדיש?
תשובה: כן, הדבר מותר מבחינה הלכתית.
שאלה: לעג לרש: האם אין באמירת פרקי תהילים ולימוד משניות בבית הקברות משום לעג לרש? במיוחד הדבר אמור לנפטרים האחרים הקבורים בבית הקברות שלא להם נועד הלימוד.
תשובה: אין ענין ללכת במיוחד לבית-הקברות על-מנת ללמוד על קברו של הנפטר, אלא נוהגים שכאשר עולים לקבר אומרים שם כמה פרקי תהילים. ומכיון שזה לכבוד הנפטר, שמקדישים את אמירת התהילים לעילוי נשמתו, אין בזה משום לעג לרש. לעג לרש הינו כאשר החיים עושים משהו שלא לכבוד המתים.
שאלה: חיתוך בצל בסכין פרוה על קרש בשרי: הרב אמר כמה פעמים בתוכנית, שאין איסור בחיתוך בצל עם סכין פרווה על קרש בשרי. אבל ראיתי ב"חכמת-אדם" (כלל נו סעיף ב), שכתב לגבי כלים הבלועים מאיסור: "ונראה לי, דאם חתך עליו הערינג ומלפפונים חמוצים, אפילו בדיעבד אסור, דדוחקא דסכינא וחורפא דמליח מפליט על-כל-פנים במקום החתך. ואף ששמעתי שיש מקילין בזה, לא נראה לי כלל".
תשובה: למרות שה"חכמת-אדם" כתב שלא נראית לו דעת המקילין, אנחנו למעשה נוהגים כהמקילין.
שאלה: אגרת הרמב"ן - מאגיה?: מאז ימי הישיבה התיכונית בכל יום של מבחן חשוב אני קורא את אגרת הרמב"ן. בשל השורה "ובכל יום שתקראנה יענוך מן השמיים כאשר יעלה לשאול עד עולם". כיצד יש להבין את השורה הזו? כפשוטו? מן אמירה מאגית?
תשובה: זו לא מאגיה! אלא האוירה המוסרית שהאגרת משרה מעלה את האדם לרמות נעלות יותר וכשהאדם מקיים את האמור באגרת יש סיכוי טוב יותר שבקשותיו תתמלאנה.
שאלה: קניה לפני לידה: מה מקור המנהג (אם יש) לא לקנות דברים לפני לידה. זה פשוט גורם ליתר לחץ לאחר הלידה ויתר על כן למי שרוצה לקנות יד שניה זה מגביל מאוד בקניה כי לא תמיד מה שנמכר השבוע ימכר עוד חודש וכו.
תשובה: אין מנהג מחייב בנושא זה. כנראה שהנסיון הראה שלפעמים עלולים להתאכזב. רוצים למנוע זאת. קרה גם שלמרות כל המיכשור המתקדם נפלה טעות באבחון מינו של הילד.